Kevätlaulu (Avellan)
Terve, kevät kaunis,
 Taasen luoksemme!
 Terve, kevät kaunis,
 Leikkiveikkomme!
 Tunnon uhriliemu
 Valjetessas kiihtyy,
 Rakkaus ja riemu
 Kaikkialla viihtyy;
 Murhe kauvas kulkee,
 Kyynel auvon sulkee,
 Huolten pilvi aamuruskosen.

 Kukka vaalevaisna
 Laski nukkumaan,
 Syksyn heimolaisna.
 Valmis kuolemaan;
 Niinkuin hirmuvalta,
 Seutuja mi raastaa,
 Mahdin kukkulalta
 Katselevi saastaa,
 Talvi haudan päällä,
 Verhottuna jäällä,
 Istui kolkkona kuin kuolema.

 Aamu loistotoinna
 Meille valkeni,
 Ilta itkutoinna
 Pohjan peitteli,
 Kunnes kevät nuori
 Juotsenia loitsi,
 Päivän kullat suori,
 Yösen purppuroitsi,
 Talven mursi vallan,
 Tyrmäsestä hallan
 Houkutteli Floran kaunoisen.

 Lehtoset nyt antaa
 Sulle uhriaan,
 Kukkasetkin kantaa
 Riemu-tunteitaan;
 Kiitostasi kaikuu
 Ruusupensastamme,
 Kunniaasi raikuu
 Hohto-aaltolomme;
 Linnut sulokielin
 Laulaa ilomielin
 Niinkuin miekin: terve keväinen!